กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลดอนขวางตำบลอุทัยใหม่ตำบลสะแกกรัง และตำบลน้ำซึม อำเภอเมืองอุทัยธานีจังหวัดอุทัยธานีพ.ศ. ๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดเส้นตั้งฉากกับทางหลวงแผ่นดินหมายเลข ๓๒๒๐ที่จุดซึ่งอยู่ห่างจากทางหลวงแผ่นดินหมายเลข ๓๒๒๑ บรรจบกับทางหลวงแผ่นดินหมายเลข๓๒๒๐ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๒๒๐ เป็นระยะ ๑,๔๐๐เมตรทิศตะวันออก จดคลองระแวงฝั่งตะวันตกไปทางทิศตะวันตกเฉียงใต้ บรรจบกับเขตเทศบาลเมืองอุทัยธานีหลักเขตที่ ๘ เป็นเส้นเลียบแนวเขตเทศบาลเมืองอุทัยธานีจนถึงหลักเขตที่ ๑๐ ซึ่งตั้งอยู่ริมคลองผีเผาฟากเหนือ เส้นขนานระยะ ๔๐ เมตร กับแม่น้ำสะแกกรัง ฝั่งตะวันออก ไปทางทิศตะวันออกเฉียงใต้จนบรรจบกับแนวเส้นตั้งฉากกับทางหลวงแผ่นดินหมายเลข ๓๒๖๕ ที่จุดซึ่งอยู่ห่างจากทางหลวงแผ่นดินหมายเลข๓๑๘๓ บรรจบทางหลวงแผ่นดินหมายเลข ๓๒๖๕ ไปทางทิศตะวันออกเฉียงใต้ เป็นระยะ ๑,๐๐๐เมตรทิศใต้ จดเส้นตั้งฉากกับทางหลวงแผ่นดินหมายเลข ๓๒๖๕ที่จุดซึ่งอยู่ห่างจากทางหลวงแผ่นดินหมายเลข ๓๑๘๓ บรรจบกับทางหลวงแผ่นดินหมายเลข๓๒๖๕ ไปทางทิศตะวันออกเฉียงใต้ตามแนวทางหลวงแผ่นดินหมายเลข ๓๒๖๕ เป็นระยะ ๑,๐๐๐เมตร เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๒๖๕ ฟากตะวันตกเส้นขนานระยะ ๑,๐๐๐ เมตร กับศูนย์กลางถนนบริรักษ์ ฟากใต้ และเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๓๓ ฟากใต้ทิศตะวันตก จดเส้นแบ่งเขตอำเภอเมืองอุทัยธานีกับอำเภอหนองขาหย่าง ไปทางทิศเหนือบรรจบคลองท่าโพ ฝั่งใต้ เส้นขนานระยะ ๔๐ เมตร กับคลองท่าโพ ฝั่งเหนือ ไปทางทิศตะวันออกบรรจบกับเส้นตรงที่ลากต่อมาจากแนวเส้นขนานระยะ ๓๐๐ เมตรกับศูนย์กลางทางหลวงชนบทสายทางเข้าวัดสังกัสรัตนคีรี ไปทางทิศตะวันออกเฉียงเหนือผ่านทางหลวงแผ่นดินหมายเลข ๓๒๒๑ บรรจบเส้นตั้งฉากกับศูนย์กลางทางหลวงแผ่นดินหมายเลข๓๒๒๐ จุดที่ซึ่งอยู่ห่างจากทางหลวงแผ่นดินหมายเลข ๓๒๒๑ บรรจบกับทางหลวงแผ่นดินหมายเลข๓๒๒๐ ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๓๒๒๐ เป็นระยะ ๑,๔๐๐เมตรเว้นแต่พื้นที่บริเวณที่ ๒บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อฟากเหนือทิศตะวันออกจดเส้นขนานระยะ ๒๕๐ เมตร กับศูนย์กลางทางหลวงแผ่นดินหมายเลข ๓๒๒๐ ฟากตะวันออกทิศใต้จดเส้นตั้งฉากกับทางหลวงแผ่นดินหมายเลข ๓๒๒๐ ที่จุดซึ่งอยู่ห่างจากทางหลวงแผ่นดินหมายเลข ๓๒๒๑บรรจบกับทางหลวงแผ่นดินหมายเลข ๓๒๒๐ ไปทางทิศเหนือ ตามแนวทางหลวงแผ่นดินหมายเลข๓๒๒๐ เป็นระยะ ๑๐๐ เมตรทิศตะวันตก จดทางหลวงแผ่นดินหมายเลข ๓๒๒๐ ฟากตะวันออก๒.๒ ทิศเหนือ จดเส้นตั้งฉากกับถนนรักการดี ที่จุดซึ่งอยู่ห่างจากทางหลวงแผ่นดินหมายเลข ๓๒๒๑ บรรจบกับถนนรักการดีไปทางทิศใต้ ตามแนวถนนรักการดี เป็นระยะ ๑๐๐ เมตรทิศตะวันออก จดเส้นขนานระยะ ๒๕๐ เมตร กับศูนย์กลางถนนรักการดี ฟากตะวันออกทิศใต้ จดเส้นขนานระยะ ๑๐๐ เมตร กับศูนย์กลางถนนชนกนารถ ฟากเหนือทิศตะวันตก จดถนนรักการดี ฟากตะวันออก๒.๓ ทิศเหนือ จดเส้นขนานระยะ ๒๕๐ เมตร กับศูนย์กลางถนนบริรักษ์ ฟากเหนือทิศตะวันออก จดถนนจิวานุพันธ์ ฟากตะวันตกทิศใต้ จดถนนบริรักษ์ ฟากเหนือทิศตะวันตก จดเส้นตั้งฉากกับถนนบริรักษ์ที่จุดซึ่งอยู่ห่างจากถนนจิวานุพันธ์ บรรจบกับถนนบริรักษ์ ไปทางทิศตะวันตกตามแนวถนนบริรักษ์ เป็นระยะ ๒๒๐ เมตร๒.๔ ทิศเหนือ จดเส้นขนานระยะ ๒๕๐ เมตร กับศูนย์กลางถนนบริรักษ์ ฟากเหนือทิศตะวันออก จดเส้นขนานระยะ ๕๐๐ เมตรกับแนวเขตที่ดินศูนย์ราชการจังหวัดอุทัยธานี ฟากตะวันตกทิศใต้ จดถนนบริรักษ์ ฟากเหนือ ฟากใต้ทิศตะวันตก จดถนนจิวานุพันธ์ ฟากตะวันออก๒.๕ ทิศเหนือ จดถนนบริรักษ์ ฟากใต้ทิศตะวันออก จดเส้นตั้งฉากกับถนนบริรักษ์ ที่จุดซึ่งเส้นขนานระยะ ๕๐๐ เมตรกับแนวเขตที่ดินศูนย์ราชการจังหวัดอุทัยธานี ฟากตะวันตก บรรจบกับถนนบริรักษ์ฟากเหนือทิศใต้ จดเส้นขนานระยะ ๑๐๐ เมตร กับศูนย์กลางถนนบริรักษ์ ฟากใต้ทิศตะวันตก จดเส้นตั้งฉากกับถนนบริรักษ์ ที่จุดซึ่งอยู่ห่างจากถนนจิวานุพันธ์บรรจบกับถนนบริรักษ์ ไปทางทิศตะวันตก ตามแนวถนนบริรักษ์ เป็นระยะ ๒๒๐ เมตรทั้งนี้ ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลดอนขวางตำบลอุทัยใหม่ ตำบลสะแกกรัง และตำบลน้ำซึม อำเภอเมืองอุทัยธานี จังหวัดอุทัยธานีภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางตั้งแต่ ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะ ไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถานโบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าว ไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลดอนขวาง ตำบลอุทัยใหม่ ตำบลสะแกกรัง และตำบลน้ำซึมอำเภอเมืองอุทัยธานี จังหวัดอุทัยธานี พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลดอนขวางตำบลอุทัยใหม่ ตำบลสะแกกรัง และตำบลน้ำซึม อำเภอเมืองอุทัยธานี จังหวัดอุทัยธานีลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมาแต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทภายในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ศุภชัย/จัดทำ๒๑ มีนาคม ๒๕๔๘โชติกานต์/ปรับปรุง๒๓ กันยายน ๒๕๖๓อรญา/ตรวจ๑ กุมภาพันธ์๒๕๖๔[๑]ราชกิจจานุเบกษา เล่ม ๑๒๑/ตอนพิเศษ ๕๑ ก/หน้า ๒๓๓ (เล่มที่ ๔)/๓กันยายน ๒๕๔๗